Diari Oficial de la Generalitat Valenciana


Sumari del DOGV 4306, del 02-08-2002 (2002/7500)

ORDE de 26 de juny de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4306

Data del DOGV
:   02-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/7500


Data del document
:   26-06-2002

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * centre d'ensenyament
    * ensenyament privat

ORDE de 26 de juny de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2002/X7500]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, si s'escau, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells indicats a cadascun dels centres que a continuació s'indica, amb el nombre d'unitats i capacitat màxima de llocs escolars que s'hi especifiquen.
  
Segon
  
Modificar simultàniament, si és procedent, l'autorització corresponent als altres nivells educatius dels centres, en els termes que s'assenyalen en l'annex, com a composició resultant de la resta del centre.
  
DISPOSICIONS ADDICIONALS
  
Primera
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 26 de juny de 2002
  
El conseller, p.s.r. (art. 4.1 del Decret 111/2000,
  
DOGV núm. 3798, de 21 de juliol), la subsecretària,
  
CARMEN NÁCHER PÉREZ
  
ANNEX
  
Centre: María Asunta
  
Titular: Institut Secular Obreres de la Creu
  
Adreça: c/ Colom, 1
  
Localitat: Castalla
  
Província: Alacant
  
Codi: 74962157
  
Ensenyaments i capacitat màxima que s'autoritzen:
  
- Educació Especial, suport a la integració, amb 1 unitat i 15 llocs escolars, de manera que el centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 75 llocs escolars.
  
- 6 unitats d'Educació Primària amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 1 unitat d'Educació Especial (suport a la integració) amb 15 llocs escolars.
  
Centre: Nuestra Señora de los Ángeles
  
Titular: Bisbat Oriola'Alacant
  
Adreça: c/ Pardo Bazán, 8
  
Localitat: Alacant
  
Província: Alacant
  
Codi: 05777209
  
Ensenyaments i capacitat màxima que s'autoritzen:
  
- Educació Especial, suport a la integració, amb 1 unitat i 15 llocs escolars, de manera que el centre queda configurat, durant el període transitori 1998/99-2007/08, en la seua totalitat amb la següent composició:
  
- 3 unitats d'Educació Infantil, segon cicle, amb 75 llocs escolars.
  
- 11 unitats d'Educació Primària, amb 273 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 1 unitat d'Educació Especial (suport a la integració) amb 15 llocs escolars.
  
Transcorregut el període transitori, el centre quedarà configurant definitivament en la seua totalitat amb la següent composició:
  
- 3 unitats d'Educació Infantil, segon cicle, amb 75 llocs escolars.
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 1 unitat d'Educació Especial (suport a la integració) amb 15 llocs escolars.
  
Centre: La salle
  
Titular: Germans de las Escoles Cristianes
  
Adreça: c/ Sant Lluís Bertran, 8
  
Localitat: Paterna
  
Província: València
  
Codi: 15201072
  
Ensenyaments i capacitat màxima que s'autoritzen:
  
- Educació Especial, suport a la integració, amb 2 unitats i 30 llocs escolars, de manera que el centre queda configurat en la seua totalitat amb la següent composició:
  
- 18 unitats d'Educació Primària, amb 450 llocs escolars.
  
- 16 unitats d'Educació Secundària Obligatòria, amb 480 llocs escolars.
  
- 12 unitats de Batxillerat, amb 420 llocs escolars, en les modalitats de Ciències de la Natura i Salut, Humanitats i Ciències Socials, Tecnologia i Arts.
  
- 2 unitats d'Educació Especial (suport a la integració), amb 30 llocs escolars.
  
Centre: Regina Carmeli
  
Titular: Germanes Carmelites Missioneres Teresianes
  
Adreça: c/ Poeta Llorente, 26
  
Localitat: Paterna
  
Província: València
  
Codi: 18362517
  
Ensenyaments i capacitat màxima que s'autoritzen:
  
- Educació Secundària Obligatòria, amb 4 unitats i 120 llocs escolars, de manera que el centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 65 llocs escolars.
  
- 6 unitats d'Educació Primària amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.